Dogville

Dogville () 2003ko Lars von Trier daniar zinema zuzendariaren drama film dramatikoa da. Filma AEBei buruzko trilogia osatzen duten hiru filmetako bat da, gainontzekoak Manderlay (2005) eta Wasington (estreinatzeke) direlarik.

Filma honetako ezaugarri nagusia berez herri batean girotua egonagatik eszenatoki erraldoi batean filmatua izana dela da, bertan etxebizitzak horma, egitura eta aterik gabe eta lurzoruan marren bidez adieraziak daudelarik, horrela ikuslearen arreta osoa aktoreen antzezpenean jarriz.

 Sinopsia 

AEB, Grace (Nicole Kidman) izeneko emakume gazte bat mafiarengandik ihesi Dogville herrira ailegatu da. Herritarren mesedea irabazi eta mafiari deitu ez diezaioten pertsona langilea dela erakusteko herritar bakoitzaren etxean zintzoki lan egingo du. Honela herritar bakoitzaren izaera nolakoa den jakingo du, baina haien bizioak eta zarpailkeriak itxura zintzoko gazte babesgabe hau jomugatzat hartuko dute. Bera kriminal bat dela adierazten duten poliziaren bilaketa-kartel faltsuak agertzean, emakume gaztearenganako herritarren eskakizunak gero eta latzagoak izango dira, hura bortxatu eta izaera ozpintzeko adinakoak. Itxuraz bere babesle bakarra den herritarra ere (Paul Bettany) hura bortxatzen eta bere jazartzaileei eskaintzen saiatuko da, azkenean mafiako jazartzaileak emakume gaztearen senideak direla jakingo delarik, haien buruzagia bere aita baita. Azkenean, herritarren aurkako mendekua gauzatu asmoz emakume gazteak bere aitak mafian eskainitako postua onartuko du, mafiako gizonek herri osoa suntsitu eta herritarrak erailez.

 Aktoreak 
 Nicole Kidman: Grace Mulligan
 Lauren Bacall: Ma Ginger
 James Caan: The Big Man (mafiako buruzagia)
 John Hurt: narratzailea
 Paul Bettany: Tom Edison Jr.
 Stellan Skarsgård: Chuck
 Patricia Clarkson: Vera
 Jeremy Davies: Bill
 Philip Baker Hall: Tom Edison Sr.
 Ben Gazzara: Jack McCay
 Blair Brown: Henson andrea
 Harriet Anderson: Gloria
 Siobhan Fallon Hogan: Martha
 Chloë Sevigny: Liz Henson

 Kanpo estekak 
 Dogville filmaren IMDBko fitxa irakurgai 

Kategoria:Danimarkako film dramatikoak
Kategoria:Suediako film dramatikoak
Kategoria:Erresuma Batuko film dramatikoak
Kategoria:Frantziako film dramatikoak
Kategoria:Alemaniako film dramatikoak
Kategoria:Herbehereetako film dramatikoak
Kategoria:Finlandiako filmak
Kategoria:Italiako film dramatikoak
Kategoria:Adulterioari buruzko filmak
Kategoria:Kultuzko filmak
Kategoria:Film esperimentalak
Kategoria:Gangster filmak
Kategoria:Coloradon girotutako filmak